Belize Shrimp Growers Association

De Belize Shrimp Growers Association (BSGA) is en Verband, in den sik en groten Deel von de Shrimp-Farmers von Belize (üm un bi 90 % von de Produkschoon) tohoopslaten hebbt. Shrimps (Litopenaeus vannamei) sünd en wichtigen Exportartikel för de Weertschop von Belize.

De Shrimp-Farmen doot vör allen in de Distrikte Stann Creek un Toledo liggen.

 Historie 

De eerste Shrimp-Farm in Belize is 1982 in Bedriev gahn.National Aquaculture Zoning Plan For Belize, 2003, Sied 9 Dat weer dat Ünnernehmen Nova Toledo Limited bi Mango Walk (), dat vondaag aver nich mehr aktiv is. Över de Johren sünd en Reeg tosätzliche Ünnernehmens grünnt worrn un de Industrie is gau wussen.

De gröttste Farm in Belize weer de von Nova Companies Belize Limited bi Ladyville (). Nadem Hurrikan Keith de Farm in dat Johr 2000 swoor drapen hett, 2001 dor dat Taurasyndrom utbraken is un in dat sülve Johr de Weltmarktpries för Shrimps dalgahn is, is de Nova-Farm in en Scheeflaag raakt, ut de se sik nich mehr wedder verhaalt hett un 2007 insolvent gahn is.Charles X: Mismanagement? The uninvestigated mystery of Nova, Amandala an’n 11. Juni 2013

De BSGA as Verband is in dat Johr 2000 grünnt worrn.National Aquaculture Zoning Plan For Belize, 2003, Sied 18

2014 is in Belize dat Early Mortality Syndrome (EMS) utbraken, wat de Industrie swoor drapen hett.Necrotising Hepatopancreatitis Reported on Belize Fish Farm, The Fish Site an’n 22. Dezember 2014Evidence-based and policy coherent Oceans Economy and Trade Strategies. Sector data factsheet: Belize

In dat Johr 2014 (vör dat Utbreken von EMS), hett de Export von 14.351 Tunnen Fischeree-Produkten 44,1 Milljonen US-Dollar bröcht, wat 14,4 % von de Exporten von dat Land Belize weren. In dat Johr 2017 weren de Tallen dör EMS op 1287 Tunnen un 4,6 Milljonen US-Dollar fullen, wat blots noch 2,1 % von Belize sien Exporten bedüden dee.

De eerste Tilapia-Farm (Oreochromis niloticus) hett 2013 apenmaakt. Se warrt von de Fein Catch Limited bi dat Dörp La Democracia an’n Manatee Highway bedreven.

2015 is en groten Deel von de Shrimp-Industrie von Belize von dat Aquaculture Stewardship Council zertifizeert worrn.Belize Continues to Set an Example for Sustainable Aquaculture, WWF Zentraalamerika 2017 hebbt veer Farmen düssen Status wedder verloren, nadem se freewillig von’n Zertifikaats-Audit afstahn hebbt.Shrimp Industry not fazed by ASC suspensions, San Pedro Sun an’n 13. Mai 2017

 Farmen 

 Farm  Oort  Laag  Info  Born Aqua Mar Belize Limited  bi Independence    1985 grünntMembers of Belize Shrimp Growers Association  Biodiversity Inclusive Environmental Impact Assessment & Participatory Social Impact Assessment Bel-Euro Aquaculture Limited  bi Independence    2006 grünnt  Biodiversity Inclusive Environmental Impact Assessment & Participatory Social Impact Assessment Belize Aquaculture Limited  twüschen Santa Cruz un Riversdale    1996 grünnt von Bowen & Bowen, 2011 dichtmaakt un 2012 mit ne’en Egendömer wedder apenmaakt  Biodiversity Inclusive Environmental Impact Assessment & Participatory Social Impact Assessment Cardelli Farms Limited  bi Independence    2006 grünnt  Biodiversity Inclusive Environmental Impact Assessment & Participatory Social Impact Assessment Paradise Shrimp Farm C.A. Limited  bi Mullins River    1997 grünnt  Biodiversity Inclusive Environmental Impact Assessment & Participatory Social Impact Assessment Royal Mayan Farms Limited  bi Independence    2000 grünnt  Biodiversity Inclusive Environmental Impact Assessment & Participatory Social Impact Assessment Tex-Mar Limited  bi Independence   (Tex-Mar I) (Tex-Mar II)  1997 grünnt, de Anlaag Tex-Mar II is 2014 anleggt worrn  Biodiversity Inclusive Environmental Impact Assessment & Participatory Social Impact Assessment Tropical Aquaculture Investment Limited  bi Independence    2012 grünnt  Biodiversity Inclusive Environmental Impact Assessment & Participatory Social Impact Assessment

 Footnoten 

 Weblenken 

 Websteed von de BSGA (engelsch)

Kategorie:Ünnernehmen
Kategorie:Belize